cyanic-selkie/wikianc huggingface dataset:
תיאטרון צלליות
תיאטרון צלליות בחינוך
אומן הצלליות האוסטרלי הנודע ריצ'רד ברדשואו שילב את כישרונותיו בחינוך כאשר יצר מופע צלליות בשם "ריצ'רד ברדשואו בבית הספר", שאיתו סייר בבתי ספר מאז שנות ה-70 של המאה ה-20. המופע מעלה בקטעיו השונים גם "תכנים בית-ספריים" כמו נושאים חברתיים, קיימות ופיזיקה. ברדשואו גם כתב "הערות למורה" ("Teacher Notes") ובהן: כיצד ללמד את הנושא, חומרים תאורטיים ומעשיים המתאימים לבית הספר, כיצד להפעיל את הילדים, וקטעי הצגות מהמופע. בסוף המאמר מוצעת תוכניתו להוראת צרפתית בעזרת צלליות.
בשנות ה-40 של המאה ה-20 נוצר בירושלים "תיאטרון הצלליות של סבתא שרה" - תיאטרון צלליות משפחתי של שרה דנין, שבו באמצעים פשוטים מעשיר תיאטרון הצלליות את חיי המשפחה, מחזק קשרים בין הדורות ומעניק השראה והעשרה למחנכי הגיל הרך.
אל תקרא לי שחור
אל תקרא לי שחור הוא מחזמר שנכתב והופק בישראל בשנת 1972. המחזמר הופק ב"התיאטרון הצעיר" על ידי מנחם נוביק. השירים וקטעי הקישור נכתבו על ידי דן אלמגור והולחנו על ידי בני נגרי. המחזמר בוים על ידי דני ליטאי.
המחזמר ייבא לישראל את סגנון הגוספל ואת ערכי התנועה האמריקאית לזכויות האזרח שעלתה בשנות השישים, על שאיפתם לשוויון ושלום בין בני האדם. האלגוריה החבויה במחזמר היא למצבם של המזרחיים במדינת ישראל.
המחזמר זכה להצלחה מסחרית וביקורתית, וזכה בפרס כינור דוד.
רקע לכתיבת המחזמר
אף כי מבחינה פוליטית ארצות הברית הייתה בעלת ברית של ישראל בשנות השבעים, מבחינה אמנותית היו המוזיקה והשירים הצרפתיים בעלי השפעה רבה יותר מאשר המוזיקה האמריקאית בכלל, וסגנון המוזיקה השחורה בפרט.
במקביל, נגרי, שהיה מעבד מוזיקלי מצליח וזכה בהצלחה בין השאר בניהול להקות צבאיות, הלחין עבור להקת חיל הים את השיר "מי יישא את נשמתי", בו ניכרו השפעות המוזיקה השחורה מארצות הברית, סגנון אשר משך את נגרי מאז ומתמיד. אלמגור, שעבד עם נגרי באותה תקופה, העלה את הרעיון למחזמר.
מבנה המחזמר
את המחזמר ביצע אנסמבל של שבעה שחקנים וזמרים: אברהם פררה, עוזי פוקס, רותי נבון, יעל שטרן, דודו זר, אראלה בר-לב ורפי גינאי.
במחזמר יש 13 שירים, שביניהם קטעי קישור מחברים. השירים נעים בין תיאור סצינות תנ"כיות עם גיבורים שחורים, ובין שירי מאבק וגוספל, הקוראים לשוויון ואחווה, וסוף לאפליה.
שירי המחזמר
במחזמר מופיע גם השיר "רק לא אצלנו בשכונה" אשר לא נכלל באלבום.
הצלחת המחזמר
המחזמר זכה להצלחה מסחרית ולהערכת המבקרים וזכה בפרס כינור דוד. בלטו בו הלהיטים "יום יבוא" ו"קליפסו בשחור לבן", שהצליחו במצעדים השנתיים. "יום יבוא" הגיע למקום ה-16 במצעד של 1972, ו"קליפסו בשחור לבן" הגיע גם הוא למקום ה-16, במצעד של 1973.
נבחרת נורווגיה בכדורגל עד גיל 21
נבחרת נורווגיה בכדורגל עד גיל 21 היא נבחרת הכדורגל של נורווגיה, המייצגת אותה בתחרויות כדורגל בינלאומיות לנבחרות צעירות. היא מנוהלת על ידי התאחדות הכדורגל של נורווגיה. הנבחרת השתתפה פעמיים באליפות אירופה בכדורגל עד גיל 21, והישג השיא שלה הוא המקום השלישי, אליו הגיעה ב-.
מארקאנטוניו ג'וסטיניאן
מארקאנטוניו ג'וסטיניאן (באיטלקית: Marcantonio Giustinian; 2 במרץ 1619 - 23 במרץ 1688) היה דוכס ונציה בין השנים 1684–1688, ה-107 במספר.
ג'וסטיניאן היה הרביעי מבין ששת בניהם של פייטרו ומרינה ג'וסטיניאן. המשפחה ישבה בארמון רחב ידיים, פאלאצו ג'וסטיניאן שעל התעלה הגדולה בוונציה, שבו הלחין ריכרד וגנר במאה ה-19 את המוזיקה עבור האופרות טריסטן ואיזולדה ופרסיפל.
ג'וסטיניאן היה אדם אדוק ומלומד, ששלט בעברית, בלטינית וביוונית. לאחר שלמד פילוסופיה, תאולוגיה והיסטוריה באוניברסיטת פדובה, החזיק ג'וסטיניאן במשרות ציבוריות שונות. מונה לתפקיד שלטוני (Provveditore) בזמן המלחמה בכרתים ולשגריר של מלך צרפת שהעניק לו תואר אבירות. בזכות כישורי הנאום בהם ניחן, הוא שכנע את צרפת לספק לוונציה מימון במלחמתה בכרתים. בוונציה עצמה הוא כיהן כקונסיליירה וכחבר מועצת העשרה, גוף שלטוני ברפובליקת ונציה.
אחרי מות דוכס ונציה אלוויזה קונטאריני, נבחר ג'וסטיניאן ב-26 ינואר 1684 לדוכס, זאת בניגוד לציפיות שלתפקיד ייבחר המפקד הצבאי המהולל פרנצ'סקו מורוזיני. ג'וסטיניאן עצמו העדיף ככל הנראה לפרוש למנזר סן ג'ורג'ו, והשתתף בבחירות בחוסר רצון לאחר מאמצי שכנוע מצד המועצה, שראתה בו אדם גמיש שיהיה קל יותר לשלוט בו מאשר מורוזיני.
תקופת שלטונו הקצרה בת ה-4 וחצי שנים התאפיינה בסדרת חגיגות שופעות פאר. כל אירוע שימש עבורו כעילה לחגיגה, שהחלה בשירת ההמנון הנוצרי טה דאום (Te Deum) בכנסייה והמשיכה עם מסיבות. את ההחלטות החשובות הותיר ליועציו, עובדה שעוררה עליו ביקורת מצד חלק מתושבי ונציה.
ג'וסטיניאן מת ב-13 במרץ 1688 במפתיע כתוצאה מניתוח כושל, ונקבר על פי צוואתו בכנסיית סן פרנצ'סקו דלה ויגנה. לאחר מותו הופץ שיר הומוריסטי אודות שני הרופאים, טון ודולפין, (שמיתרגמים גם ל"טונה" ו"דולפין"), שבו נטען שהדוכס נהרג בידי שני דגים.
Ubuntu Touch
Ubuntu Touch היא הגרסה של מערכת ההפעלה אובונטו למחשבי לוח וטלפונים חכמים. מפותחת על ידי קנוניקל וקהילת אובונטו. ממשק המשתמש שלה מיועד בעיקר להתקנים בעלי מסך מגע.
היסטוריה
מרק שאטלוורת' הכריז ב-31 באוקטובר 2011, שבאובונטו גרסה 14.04 המערכת תתמוך בטלפונים חכמים מחשבי לוח, טלוויזיות, ומכשירים בעלי מסך חכם.
פלטפורמת אובונטו לטלפונים סלולריים נחשפה ב-2 בינואר 2013.
גרסת ההדגמה של Ubuntu Touch למפתחים הופצה ב-21 בפברואר 2013.
הפצה
קנוניקל הפיצה את גרסת השותפים\מפתחים הראשונה ב-17 באוקטובר 2013, לצד אובונטו 13.10 ש"לראשונה תמכה במכשירים גלקסי נקסוס ונקסוס 4, למרות שהיו קיימים אימג'ים גם לפלאפונים, ומחשבי לוח אחרים". זמן היעד לגרסה המלאה הוא ה-17 באפריל 2014, לצד הפצת אובונטו גרסה 14.04. גרסת הדגמה זמינה למכשירי אנדרואיד מסוימים כולל את מהדורת גוגל של סמסונג גלקסי S4 בגרסת הדגמה למפתחים, מ-21 בפברואר 2013.
בשנת 2015, הפרויקט ננטש על ידי קנוניקל והורם מחדש על ידי קהילת המפתחים, הקהילה התארגנה מחדש וכבר בשנת 2017 הפכה לארגון ללא מטרות רווח.
כיום UBports Foundation, פועלת להתחבר עם יצרנים טלפונים נוספים בכל בעולם על מנת לקדם את מערכת קוד ההפעלה בקוד פתוח
אוגוסטה, נסיכת רויס-קסטריץ
אוגוסטה, נסיכת רויס-קסטריץ (בגרמנית: Auguste Prinzessin Reuß zu Köstritz; 26 במאי 1822 - 3 במרץ 1862), הייתה בתו של היינריך השישים ושלושה, נסיך רויס-קסטריץ, ואשתו של פרידריך פרנץ השני, הדוכס הגדול של מקלנבורג-שוורין.
ביוגרפיה
אוגוסטה נולדה ב-26 במאי 1822 בקליפהאוזן, שהשתייכה לממלכת סקסוניה, להיינריך השישים ושלושה, נסיך רויס-קסטריץ ואלאונורה, רוזנת שטולברג-ורניגרודה, בתו של היינריך, רוזן שטולברג-ורניגרודה.
ב-3 בנובמבר 1849 התחתנה אוגוסטה עם פרידריך פרנץ השני, הדוכס הגדול של מקלנבורג-שוורין, ממנו היו לה 6 ילדים. ב-3 במרץ 1862 מתה אוגוסטה כתוצאה ממחלת לב, ונקברה בגני טירת שוורין.
משפחתה
בשנת 1849 התחתנה אוגוסטה עם פרידריך פרנץ השני, הדוכס הגדול של מקלנבורג-שוורין. לזוג נולדו 6 ילדים:
מרחב מטרי
בטופולוגיה, מרחב מטרי היא קבוצה שמוגדרת עליה פונקציה סימטרית וחיובית, המקיימת את אי-שוויון המשולש. פונקציה כזו (הנקראת מטריקה) מקיימת את התכונות היסודיות של המרחק הגאוגרפי, ולכן רואים בה הכללה של מושג המרחק. המטריקה מאפשרת להגדיר במרחב כדורים, שבזכותם יש למרחבים מטריים תכונות טופולוגיות קיצוניות.
הגדרה
מטריקה על קבוצה לא ריקה S היא פונקציה המקיימת את התכונות הבאות לכל :
קבוצה שמוגדרת עליה מטריקה נקראת מרחב מטרי.
דוגמאות
מרחבים נורמיים הם דוגמה חשובה למרחב מטרי, שהרי הנורמה מאפשרת להגדיר מטריקה על ידי. בפרט הישר והמישור הם מרחבים מטריים מהסוג הזה, כאשר המטריקה היא המרחק הגאומטרי המוכר.
על כל קבוצה אפשר להגדיר את המטריקה. מטריקה זו ידועה בתור "המטריקה הדיסקרטית" והטופולוגיה שמשרה היא הטופולוגיה הדיסקרטית (כלומר, במרחב זה כל קבוצה היא קבוצה פתוחה).
מרחב מטרי כמרחב טופולוגי
במרחב מטרי, קבוצת הנקודות שמרחקן מנקודה מסוימת קטן מקבוע חיובי מסוים, נקראת "כדור פתוח". קבוצה המוכלת בכדור כזה נקראת קבוצה חסומה (ואם המרחב כולו הוא קבוצה חסומה, אומרים שהמרחב חסום).
אוסף הכדורים הפתוחים מהווה בסיס לטופולוגיה, וכך אפשר לראות כל מרחב מטרי כמרחב טופולוגי. בניגוד לסתם מרחב טופולוגי, כל מרחב מטרי מקיים את תכונת ההפרדה T4 (יתרה מזאת, כל מרחב מטרי הוא מרחב נורמלי באופן מושלם או T6). מרחב מטרי הוא מרחב קומפקטי אם ורק אם הוא חסום כליל ושלם. אם המרחב חסום כליל, ההשלמה שלו היא דוגמה לקומפקטיפיקציה.
מרחב טופולוגי שניתן להגדיר עליו מטריקה שתגדיר את הטופולוגיה שלו נקרא מרחב מטריזבילי.
מרחק האוסדורף ומרחק גרומוב-האוסדורף
האוסדורף הגדיר מטריקה בין תת-הקבוצות הסגורות של מרחב מטרי קומפקטי, לפי, כאשר. בהגדרה זו השתמש גרומוב כדי להגדיר את המרחק d_{GH}(A,B) בין שני מרחבים מטריים A,B, כמרחק (האוסדורף) המינימלי בין כל שתי תמונות איזומטריות של המרחבים במרחב מטרי שלישי. מרחק האוסדורף-גרומוב של שני מרחבים הוא אפס אם ורק אם הם איזומטריים. הגדרה זו מובילה ל"טופולוגיית האוסדורף-גרומוב", שלפיה סדרת מרחבים מטריים מנוקדים מתכנסת למרחב מטרי מנוקד, אם לכל r, המרחקים בין הכדורים ברדיוס r במרחבים הנתונים, לבין הכדור ברדיוס r במרחב המטרה, שואפים לאפס. בדרך כלל קשה לחשב את המרחק המדוייק בין שני מרחבים.
יהיו A,B מרחבים מטריים. העיוות d(R) של יחס הוא הסופרמום של ההפרשים  על פני כל הזוגות. נאמר שיחס R הוא התאמה (correspondence) אם ההטלות שלו על שני הרכיבים הן על. מרחק גרומוב-האוסדורף בין המרחבים A,B שווה למחצית האינפימום של כל העיוותים של התאמות בין A ל-B.
מרחבים אולטרה-מטריים
פונקציה המקיימת את האקסיומה (שהיא חזקה יותר מאי-שוויון המשולש) נקראת אולטרה-מטריקה. מרחב שמוגדרת עליו אולטרה-מטריקה נקרא מרחב מטרי לא ארכימדי, או מרחב אולטרה-מטרי.
אלדד פלד
שירות צבאי
עם גיוסו לצה"ל שובץ פלד בחטיבת גבעתי ועבר מסלול הכשרה כלוחם, קורס מ"כים חי"ר וקורס קציני חי"ר. עם סיום הקורס שימש כמפקד מחלקה ופלוגה בחטיבה. בהמשך שימש כמפקד פלחה"ן גבעתי וכמפקד סיירת גבעתי. בשנים 1999–2001 שימש כמפקד גדוד שקד ולקח חלק בפעילות המבצעית כנגד הטרור הפלסטיני ברצועת עזה ובלחימה בדרום לבנון. לאחר מכן שימש כמפקד בא"ח גבעתי וכסגן מפקד החטיבה. בשנים 2006–2009 שימש כמפקד מערך מגל. לאחר שחרורו פנה לעבוד כעורך דין.
ארמיית האוויר ה-16 (ברית המועצות)
במהלך ימי המלחמה טייסי הארמייה ביצעו 280 אלף טיסות.
לאחר סיום מלחמת העולם השנייה ארמיית אוויר ה-16 הייתה חלק מקבוצת הצבא הסובייטי בגרמניה. היא פורקה בשנת 1993 כאשר עזבה את גרמניה.
טקס פרסי גלובוס הזהב ה-77
טקס פרס גלובוס הזהב ה-77 הוא טקס פרסים, שבמסגרתו הוענק פרס גלובוס הזהב למיטב סרטי הקולנוע והטלוויזיה של השנה החולפת. הטקס נערך ב-5 בינואר 2020 במלון בוורלי הילטון בבוורלי הילס, קליפורניה. הפרס ניתן מטעם איגוד העיתונאים הזרים בהוליווד.
זוכים ומועמדים
המועמדים הוכרזו ב-9 בדצמבר 2019 על ידי טים אלן, דקוטה פנינג וסוזן קלצ'י ווטסון. הזוכים מופיעים בטקסט מודגש.
סרטים עם זכיות מרובות
ארבעת הסרטים הבאים זכו במספר פרסים:
סדרות טלוויזיה עם מועמדויות מרובות
16 סדרות הטלוויזיה הבאות קיבלו מספר מועמדויות:
סדרות עם זכיות מרובות
שלושת הסדרות הבאות זכו במספר פרסים:
תוצאות מלחמת העולם הראשונה
הלחימה במלחמת העולם הראשונה הסתיימה כאשר הפסקת האש נכנסה לתוקף בשעה 11:00 ב-11 בנובמבר 1918 עם חתימת הסכם הכניעה הגרמני.
ההסגר על גרמניה
בעקבות המלחמה הטילו מדינות ההסכמה הסגר ימי על גרמניה. מעריכים כי הסגר זה גרם למותם של אזרחים רבים בשל תת-תזונה במשך השנתיים האחרונות למלחמה. תחזוקת ההסגר, כפי שתואר על ידי רוברט לקי ב-Delivered From Evil, "יענה את הגרמנים... וישלח אותם בזעם הייאוש לזרועות השטן". מצור זה וההשפלה בחוזה ורסאי גרמו להיסטוריונים רבים לטעון כי היחס לגרמניה לאחר המלחמה הגדולה היה אחת מהסיבות לפרוץ מלחמת העולם השנייה.
צ'רצ'יל התייחס להסגר בנאומו ב-3 במרץ בבית הנבחרים הבריטי:
ההסגר לא הוסר עד לאחר יוני 1919, עם חתימת חוזה ורסאי.
חוזה ורסאי
תוצאת ועידות השלום בפריז ביוני 1919, היה חוזה ורסאי – סופה הרשמי של המלחמה. בין 440 סעיפיו, דרש החוזה שגרמניה תקבל אחריות על פתיחת המלחמה ותשלם פיצויים כבדים. ההסכם כלל גם פסקה, שחייבה את הקמת חבר הלאומים. הסנאט האמריקאי מעולם לא אישר את האמנה, למרות מסע התמיכה באמנה שבו פצח נשיא ארצות הברית, וודרו וילסון. ארצות הברית נשאה ונתנה על חוזה שלום נפרד עם גרמניה, שהושלם באוגוסט 1921.
מגפת השפעת
מקרה נפרד אך קשור היה מגפת השפעת הגדולה. זן חדש של שפעת, שמקורו בארצות הברית אולם כונה באופן מטעה "שפעת ספרדית", נישא בטעות לאירופה עם הכוחות האמריקאים. המחלה התפשטה במהירות דרך יבשת אמריקה ואירופה, וקנתה אחיזה לבסוף בעולם כולו. מספר המתים המדויק אינו ידוע, אך ההערכה כי מדובר בכ-50 מיליון איש אינה נחשבת למוגזמת.
מהפכות
מאורע חשוב ביותר, שנגרם בגלל המחסור הכלכלי הקשה ברוסיה בעקבות המלחמה, היה המהפכה הרוסית שהביאה להפלת המשטר הצארי, ובסופה עלו הבולשביקים לשלטון. אך התקוממויות של סוציאליסטים וקומוניסטים התרחשו גם במדינות אירופאיות אחרות מ-1917 והלאה, בעיקר בגרמניה והונגריה.
גרמניה
הגרמנים נאלצו לוותר למדינות שונות על כמעט 13 אחוזים משטחי האימפריה שלהם. החלק ה"מוחרם" הגדול ביותר מגרמניה הוחזר לפולין, שתבעה את רוב השטחים שהיו בבעלותה לפני החלוקות של 1772–1795. פרובינציות אלה נבלעו על ידי גרמניה ב-1881; חלקן נקראו לעיתים בשם "המסדרון הפולני" בגלל מיקומן בין פרוסיה המזרחית לבין שאר גרמניה. בריטניה וצרפת לקחו את מרבית הקולוניות של גרמניה ואת שטחי האימפריה העות'מאנית מחוץ לטורקיה כמנדטים מטעם חבר הלאומים.
למרות ההשפלה שבשלום זה, גרמניה כיבדה את גיבורי המלחמה שלה והנציחה את ניצחונותיה. ראויה לציון במיוחד בניית (1927) האנדרטה הגדולה לזכר ניצחונם על הרוסים בקרב טננברג.
מיליטריסטים גרמנים יצרו עד מהרה תאוריות לגבי המהפכות בגרמניה, שלטענתם מנעו את ניצחונה במלחמה הגדולה. גרמנים רבים נטו להאמין שהם יכלו לנצח במלחמה אלמלא בוגדנותם של פוליטיקאים בעורף. היה צורך במלחמת העולם השנייה כדי לשכנע אותם שלא כך הדבר.
רוסיה
בשנת 1917, עוד במהלך המלחמה, התרחשה מהפכה. השלטון האוטוקרטי של הצאר הופל ונעשה ניסיון להקים ברוסיה משטר דמוקרטי. אולם, בסופו של דבר השתלטה על רוסיה המפלגה הבולשביקית, שהייתה מפלגה קומוניסטית, והיא הקימה ברוסיה את המשטר הקומוניסטי הראשון בעולם. מנהיגי רוסיה החדשים ובראשם לנין החליטו לפרוש מהמלחמה בראשית 1918 ובכך עוררו על עצמם את זעמן של בריטניה וצרפת. הרעיון הקומוניסטי ותפישת השלטון בכח על ידי מהפכה עוררו חשש במערב ורוסיה מצאה את עצמה במהרה מבודדת ומוחרמת.
כתוצאה מכישלון הבולשביקים לוותר על טריטוריות, כוחות גרמנים ואוסטרים הביסו את הצבא הרוסי, והממשלה הקומוניסטית החדשה נאלצה לחתום על חוזה ברסט-ליטובסק במרץ 1918. בחוזה זה ויתרה רוסיה על כל תביעותיה לפינלנד, לטביה, ליטא, שטחי פולין הקונגרסאית ואוקראינה, והותירה לגרמניה ואוסטרו-הונגריה "לקבוע את הסטטוס העתידי של שטחים אלה בהסכמת תושביהם". מאוחר יותר, ממשלת לנין הכריזה גם על ביטול חלוקת ברית פולין, ובכך הפכה לאפשרית את תביעת פולין לגבולותיה מ-1772.
ממלכת פולין, שהוכרזה על ידי הגרמנים והאוסטרים על שטחה של פולין הקונגרסאית ב-1916, והיוותה חלק מן התוכנית המרכז-אירופאית, הוחלפה ב-1918 ברפובליקה הפולנית. תחת הנהגתו הדינמית של הנשיא הזמני יוזף פילסודסקי, היא איחדה את הפרובינציות הפולניות הקודמות של אוסטריה ופרוסיה. פילסודסקי שאף גם לסייע לבלארוס ולאוקראינה להיעשות מדינות עצמאיות, אך התוכנית נכשלה, ושתי הארצות היו לרפובליקות סובייטיות נפרדות.
רומניה, שנוצרה מאיחודן של מונטניה (Muntenia) ונסיכות מולדובה (Moldova), החזירה לעצמה את חלקה המזרחי של מולדובה (בסרביה) מרוסיה.
הרפובליקה הדמוקרטית של ארמניה, הרפובליקה הדמוקרטית של גאורגיה והרפובליקה הדמוקרטית של אזרבייג'ן הוקמו באזור הקווקז עם התפרקותה של הרפובליקה הדמוקרטית הפדרטיבית של עבר הקווקז. ב-1922 פלשו הסובייטים לכל המדינות הללו, והכריזו עליהם כרפובליקות סובייטיות. מאורעות דומים התרחשו במרכז אסיה.
האימפריה האוסטרו-הונגרית
האימפריה האוסטרו-הונגרית נחלקה לכמה וכמה שטחים. הרפובליקות החדשות של אוסטריה והונגריה נוצרו, כופרות בכל המשכיות עם האימפריה הישנה. צ'כוסלובקיה הוקמה מבוהמיה, מורבייה, שלזיה האוסטרית, סלובקיה ורותניה הקרפטית. גליציה הועברה לפולין ואיטליה קיבלה את דרום טירול וטריאסטה. בוסניה-הרצגובינה, קרואטיה, סלובניה ו-וויבודינה (vojvodina) צורפו לסרביה ומונטנגרו ליצירת מה שנודע לאחר מכן כיוגוסלביה. בוקובינה צורפה לרומניה, וכן טרנסילבניה הפכה לחלק ממנה. למרות העובדה שחוזה ורסאי לא גרם לשינויים אלה, הוא הכיר בהם.
גם מהמחוז ההונגרי באנאט, נקרעו חלקים גדולים על ידי רומניה ויוגוסלביה.
בגלל האוכלוסייה המעורבת, וחלקית בגלל האינטרסים של כוחות מסוימים, הגבולות החדשים הללו לא תמיד נערכו בהתאם לחלוקות אתניות. כמעט כל המדינות החדשות של מזרח אירופה הכילו מיעוטים לאומיים גדולים. מאות אלפי גרמנים המשיכו לחיות במדינות זה עתה נוצרו. רבע מאוכלוסיית הונגריה מצאה עצמה חיה מחוץ למדינה זו.
האימפריה העות'מאנית
בסוף המלחמה התפרקה הממשלה העות'מאנית, והאימפריה חולקה בין הכוחות המנצחים בהסכם סוור (Treaty of Sèvres).
צרפת ובריטניה קיבלו את מרבית המזרח התיכון, והבריטים קיבלו את המנדט הבריטי בארץ ישראל מחבר הלאומים.
איטליה ויוון קיבלו את מרבית אנטוליה, אך התנגדות טורקית כפתה על היוונים נסיגה משם, בזמן שהאיטלקים לא היו מסוגלים לבסס עצמם במדינה זו. המדינה העצמאית של ארמניה נוצרה במזרח טורקיה, אך הצבא האדום פלש ב-1920 ומדינה זו צורפה לברית המועצות.
אזור כורדי אוטונומי הוקם גם כן, אך ניסיונותיו לקבל עצמאות ב-1920 דוכאו על ידי הטורקים.
לאחר שההתנגדות הטורקית, שהובלה על ידי מוסטפא כמאל, כבשה את האזורים היווניים, איטלקיים, ארמנים וכורדים, נחתמה ברית חדשה – ברית לוזאן, שסיימה את כל מעשי האיבה באופן רשמי, והובילה ליצירת הרפובליקה הטורקית המודרנית.
האימפריה הבריטית
שינויים קונקרטיים פחות כללו את ההחלטיות הגוברת של מדינות חבר העמים הבריטי. קרבות כקרב גליפולי עבור אוסטרליה וניו זילנד, וקרב רכס וימי עבור קנדה, גרמו לגאווה לאומית גדלה במדינות אלה, ולאי רצון גובר שלהן להישאר כפופות לבריטניה, מה שגרר אחריו את עליית האוטונומיה הדיפלומטית שלהן בשנות ה-20.
ארצות הברית
אף על פי שנגררה אל המלחמה בחוסר רצון בולט של רוב אזרחיה ומנהיגיה, יצאה ארצות הברית בסופה של המלחמה כמנצחת הגדולה, כמעצמת על כלכלית וצבאית וכמנהיגה מוסרית של העולם המערבי. עם זאת, לאור האכזבה מכישלון המלחמה להשיג את האידיאלים הנעלים שהובטחו בידי נשיאה וודרו וילסון בנאום ארבע עשרה הנקודות, בחר העם האמריקאי בבדלנות, ונהנה מכמה שנים של שגשוג עד לשפל הגדול ב-1929, ובסופו של דבר, נכנסה ארצות הברית למלחמת העולם השנייה בדצמבר 1941.
צרפת
בשביל צרפת סימן קץ המלחמה את סופה של הדומיננטיות הפרוסית-גרמנית, שנמשכה מאז שהפרוסים והבריטים גירשו את נפוליאון ב-1815, ובמיוחד מאז תבוסת הצרפתים במלחמת צרפת–פרוסיה ב-1870.
אולם הגנרליסימו של "מדינות ההסכמה", פילדמרשל פרדיננד פוש, תבע כי למען ביטחון צרפת על נהר הריין ליצור מעתה גבול בין צרפת לגרמניה. בהתבססו על ההיסטוריה, הוא היה משוכנע שגרמניה תחזור להיות איום שוב, ומששמע כי חוזה ורסאי הותיר את גרמניה יחסית ללא פגע, הוא חזה בדיוק רב כי "זהו אינו שלום, זוהי אך הפסקת אש למשך 20 שנה".
השתתפותם של חיילי קולוניות צרפתיות מהודו-סין, צפון אפריקה ומדגסקר במלחמה, שבלעדיהם עלולה הייתה להפסיד, אף היא עובדה בעלת משמעות. כאשר חיילים אלו חזרו למולדתם, וצרפת המשיכה להתייחס אליהם כאל אזרחים סוג ב', רבים מהם הפכו להיות הגרעין של קבוצות התומכות בעצמאות.
מיעוטים
מיעוטים רבים מצאו את עצמם גולים, או במצב גאופוליטי חדש. 3 מיליון גרמנים בחבל הסודטים (שהיו רוב בחבל הארץ אך מיעוט בצ'כוסלובקיה), וכשלושה מיליון הונגרים אתנים, ועוד רבים אחרים.
קשה במיוחד היה מצב היהודים, שנחשדו כלא נאמנים בכל הארצות הכבושות. בארצות הקומוניסטיות שבחרו באתאיזם אנטי דתי, הם נרדפו הן בשל דתם, והן בשל אי נאמנותם לקומוניזם. מעריכים כי כ-100,000 יהודים נרצחו במהומות אנטי בולשביקיות שנערכו בידי פולנים אוקראינים ורוסים, מיד לאחר המלחמה. בגרמניה ואף בארצות מזרח אירופה הואשמו היהודים בבגידה ובאחריות להפסד, ובארצות המערב האשימו את היהודים בתמיכתם בקומוניזם, במהפכנות, ובמידה רבה במלחמה עצמה.
הכלכלה העולמית
הכלכלה העולמית שלאחר מלחמת העולם הראשונה סבלה מבעיות שונות שסייעו לסלול את הדרך לשפל הגדול של שנות ה-30. הכלכלה מלאת הטלטלות שלאחר המלחמה הביאה מדינות רבות לשינוי מדיניותן הכלכלית, ומתוך הנסיבות שלאחר המלחמה, תפסה בהדרגה ארצות הברית את מקומה של בריטניה ככלכלה הגדולה בעולם, רבות הודות ליכולתה להתמודד היטב עם המשברים שיצרה מלחמת העולם הראשונה.
המלחמה מומנה במידה רבה באמצעות אשראי. אג"ח למימון המלחמה נקנו מבעלי הון מקומיים, ובהלוואות זרות, בעיקר מארצות הברית, שהייתה נייטרלית רוב המלחמה. ארצות הברית סיפקה במהלך המלחמה 10.3 מיליארד דולר למדינות ההסכמה, כאשר בריטניה קיבלה 4.1 מיליארד דולר. גרמניה, שמדיניותה הכלכלית נשענה על הנחה שמדינות הציר ינצחו במלחמה, הסתמכה על תשלומים ספקולטיביים שקיוו הגרמנים לקבל מהסכם הכניעה. בינתיים נהגה גרמניה להדפיס כסף וללוות סכומים גדולים בתנאים אטרקטיביים למדי, ובסוף המלחמה הייתה נתונה בחוב של 156 מיליארד רייכסמארק. בשנת 1918 שווי המטבע הגרמני היה 50% לעומת שוויו ארבע שנים קודם לכן.
בעקבות ההלוואות הרבות, בתום המלחמה, בשעה שמדינות רבות באירופה חוו ירידה בעצמתן הכלכלית, ארצות הברית נהנתה משגשוג בהיבט זה. ארצות הברית נקטה בשנים אלו במדיניות חובות קשוחה, שאילצה את מדינות ההסכמה להסתמך על החוב הגרמני, כדי שיוכלו להחזיר בתורן את חובן לארצות הברית. מהלכים אלו הקשו על הכלכלה הגרמנית להתאושש, והובילה אותה בשנת 1923 לאינפלציה אדירה, שבשיאה המחירים הוכפלו כל יומיים. למרות שממשלת גרמניה הצליחה לחסל את החוב הפנימי שלה הודות לאינפלציה, ההשלכות החברתיות והפוליטיות שלה היו הרסניות, וביניהן משבר אמון רב, ואובדן נכסים אדיר שמוטט את מעמד הביניים הגרמני, ויצר את הקרקע הפוליטיות לעלייתן של מפלגות קיצון פוליטיות בשנים אלו. הסדרי החוב פגעו קשות גם בבולגריה, בת בריתה של גרמניה במלחמה.
משבר יכולת החזר החוב של מעצמות המרכז, הגיע לכדי פתרון זמני בזכות מעגל של הלוואות, כאשר מעצמות המרכז מלוות כספים מארצות הברית, כדי שיוכלו להחזיר את חובן למדינות ההסכמה, שבתורן יחזירו את חובן לארצות הברית. מעגל זה הגביר את התערבותה של ארצות הברית באירופה, וגרם להתלהבות אמריקאית בהשקעות זרות, שיצרה התאוששות מסוימת בכלכלה האירופית, ובעיקר תקווה פוליטית. התלהבות אמריקאית זו נמשכה עד לשפל הגדול שעצר אותה באופן דרמטי.
במקביל, ארצות הברית ששמרה בקנאות על יציבות תקן הזהב העולמי, על אף פרישתן של מספר מדינות מהתקן לפני המלחמה, ולאחר המלחמה עודדה מדינות לשוב לתקן הזהב, שיאפשר להן להחזיר חוב בעזרת זהב. תשלומי הזהב לארצות הברית הגדילו את כמות הזהב במדינה, מה שעל פי מדיניות תקן הזהב אמור לגרום לאינפלציה במדינה המקבלת את הזהב, ולדפלציה במדינות שמשלמות את הזהב. בתיאורה, עליית המחירים של האינפלציה וירידת המחירים של הדיפלציה אמורים היו להוביל בסופו של דבר להחזרתו של הזהב למדינה המשלמת, אולם בפועל, בעקבות התחייבותו של הפדרל ריזרב לשמור על יציבות מחירים, נאלץ הפדרל ריזרב לאגור זהב ו"להוציא אותו מחוץ לשוק". המהלך אמנם פתר באופן זמני את הבעיה עבור ארצות הברית, אך יצר בעיות במדינות אירופה, שבסופו של דבר יצרו לחצים גדולים על הכלכלות משני צידי האוקיינוס האטלנטי, שגרמו בהמשך לאינפלציה הבלתי-ניתנת-לעצירה של השפל הגדול.
השפל הגדול, שעצר במידה רבה את יכולתם של גורמים אמריקאים להתערב באירופה, אילץ את מדינות אירופה וארצות הברית לנסות ולחפש פתרון חלופי למשבר החוב, ושינתה את פריסת החזר החובות כך שהמדינות החייבות יצטרכו להחזיר סכום נמוך יותר למשך שנים רבות יותר. אולם לא היה די במהלך זה כנגד עוצמת המשבר הכלכלי של השפל הגדול.
טראומה חברתית
ההתנסות בזוועות המלחמה הובילה למעין טראומה לאומית קולקטיבית אצל כל המדינות המשתתפות. האופטימיות של 1900 פינתה את מקומה ל"דור האבוד", דור החיילים ששב לביתו ומעולם לא החלים מהחוויות שעבר. דבר זה נכון במיוחד לגבי צרפת, בה מספרים עצומים של צעירים נהרגו או נפצעו בזמן הסכסוך. במשך מעט השנים הבאות, הפכה אומה זו לאובססיבית באבלה, ואלפי מפעלי הנצחה הוצבו, מצבת זיכרון לכל כפר בצרפת.
המעמד של הנשים לאחר המלחמה עלה, כמעט עד למעמדם של הגברים. בכמה מדינות ניתנה לנשים זכות הצבעה לשלטון.
הרוגים במלחמה
מלחמת העולם הראשונה הייתה שונה מעימותים צבאיים קודמים: היה זה מפגש בין טכנולוגיה של המאה ה-20 עם מנטאליות וטקטיקות של המאה ה-19. במלחמה זו לחמו מיליוני חיילים בכל צד והאבדות היו עצומות, לרוב בשל כלי נשק יעילים יותר (כמו ארטילריה ומכונות ירייה), שבהם נעשה שימוש בכמויות גדולות כנגד טקטיקות שאבד עליהן הכלח.
רבים מהקרבות הקטלניים בהיסטוריה התרחשו במלחמה זו. ראו: קרבות איפר, קרב רכס וימי, הקרב הראשון על המארן, קרב קמברה (1917), קרב קמברה (1918), הקרב על הסום, קרב ורדן, קרב גליפולי. גורמים שונים מביאים לגרסאות אחדות למספר הקורבנות. האם, למשל, ראוי להחשיב את מגפת השפעת כאחת מגורמי המוות במלחמה, בהתחשב בתפקיד המכריע שמילאו החפירות בהפצתה?
שאריות התחמושת
לאורך האזורים בהם היו החפירות וקווי החזית, כאזור שמפיין בצרפת, נותרו כמויות של תחמושת ופגזים שלא התפוצצו, חלקם עוד מסוכנים, וממשיכים לגרום לפציעות ואף מוות עד לימינו אלה. כמה מהם נמצאים גם כיום, לרוב על ידי חוואים שחורשים את שדותיהם. חלק מהתחמושת מכילה כימיקלים רעילים כגז חרדל וגזים אחרים. ניקוי אזורי הקרב הגדולים היא לפיכך משימה מתמשכת, שסופה אינו נראה לעין בעשורים הקרובים. בבלגיה ובצרפת עוסקות חוליות כל שנה בפירוק, העברה והשמדה של טונות תחמושת שלא התפוצצה.
יחסי בוסניה והרצגובינה–ישראל
יחסי בוסניה והרצגובינה–ישראל הם היחסים הדיפלומטיים שבין מדינת ישראל לבין בוסניה והרצגובינה.
תוצאות מלחמת העולם הראשונה
לקריאה נוספת
סדרת הטלוויזיה הדוקומנטרית הראשונה על ההיסטוריה של המלחמה היא The Great War של ה-BBC, מ-1964), שנוצרה בשיתוף עם CBC ומוזיאון המלחמה האימפריאלי. בסדרה זו 26 פרקים באורך 40 דקות, שמציגים שימוש נרחב בצילומי ארכיון ועדויות השורדים.
יחסי בוסניה והרצגובינה–ישראל
היסטוריה
בין שתי המדינות כוננו יחסים דיפלומטיים ב-1997, כחמש שנים לאחר הקמת בוסניה והרצגובינה כמדינה עצמאית. שגרירות ישראל האמונה על הטיפול בענייני בוסניה והרצגובינה נמצאת בטירנה שבאלבניה ושגרירות בוסניה והרצגובינה בישראל שוכנת בתל אביב-יפו.
ב-16 בדצמבר 2003 ביקר בישראל שר החוץ של בוסניה והרצגובינה מלאדן איבאניץ' ופגש בין היתר את שר החוץ וסגן ראש ממשלת ישראל סילבן שלום.
ב-14 במרץ 2017 חזר איבאניץ' לישראל, הפעם כיושב ראש הנשיאות של בוסניה והרצגובינה. איבניץ' נועד במהלך הביקור עם נשיא המדינה ראובן ריבלין ועם ראש הממשלה בנימין נתניהו. היה זה ביקור ראשון של נשיא בוסניה והרצגובינה בישראל.
יחסי ישראל-רפובליקה סרפסקה
היחסים של ישראל עם רפובליקה סרפסקה (ישות סרבית בתוך בוסניה והרצגובינה) הם יחסים מיוחדים והתבטאו בכך שגם בלחץ בוסני ופלסטיני, נציגי הישות הצביעו ופעלו בעד ישראל וגינו בתוקף החלטות נגדה.
בשנת 1995 במהלך מלחמת בוסניה נודע בעיתונות זרה שהסרבים משתמשים באקדחים, רובים ופגזים ישראלים. פעילים פרו-בוסניים גינו את ישראל והאשימו מדינות נוספות שכנראה עבדו כצד שלישי. משרד החוץ מצידו הכחיש את התופעה ואמר והדגיש כי ישראל לא רוצה לקחת חלק בסכסוך ומקיימת את אמברגו הנשק שהאו"ם הטיל במלחמה זו.
בחודש נובמבר 2011, כאשר הרשות הפלסטינית ביקשה הכרה וחברות באו"ם דרך מועצת הביטחון הקול המכריע נשאר בידי בוסניה. החברים הקרואטים והמוסלמים מהפדרציה של בוסניה והרצגובינה תמכו בעמדה הפלסטינית. מאידך, הסרבים סירבו בכל תוקף לגבות את היוזמה הפלסטינית. בשל הנוהג הקיים בבוסניה והרצגובינה של ניהול מדיניות חוץ בקונצזוס, ובהיעדרו הנוהג הוא להימנע, שגריר בוסניה והרצגובינה באו"ם נאלץ לעכב תמיכת ארצו בבקשה הפלסטינית, אשר לא הצליחה לעבור כתוצאה מכך.
אדמולה לוקמן
אדמולה לוקמן אולאג'דה אלדה איילולה לוקמן (באנגלית: Ademola Lookman Olajade Alade Aylola Lookman; נולד ב-20 באוקטובר 1997) הוא כדורגלן ניגרי אנגלי, המשחק בעמדת הקיצוני בקבוצת אטלנטה ובנבחרת ניגיריה.
קריירת מועדונים
לוקמן נולד בוונדסוורת' שבדרום מערב לונדון להורים ניגרים.
צ'רלטון את'לטיק
לוקמן הצטרף לאקדמיה של צ'רלטון את'לטיק ב-2014 לאחר ששיחק בווטרלו, מועדון כדורגל לנוער שבסיסו ברובע למבת' בלונדון. הופעות טובות בקבוצות הנוער הביאו לכך שערך את הופעת הבכורה שלו בקבוצה ההבוגרת של המועדון ב-3 בנובמבר 2015. הוא כבש את שערו הראשון עבור הקבוצה בהפסד 3–2 לברייטון אנד הוב אלביון ב-5 בדצמבר 2015.
אברטון
ב-5 בינואר 2017 חתם לוקמן על חוזה לארבע שנים וחצי באברטון.
הוא ערך את הופעת הבכורה שלו במועדון עשרה ימים לאחר מכן בניצחון 4–0 על מנצ'סטר סיטי, וכבש את השער הרביעי של הקבוצה.
בסיום עונת 2017/2018 הושאל לר.ב. לייפציג. במשחקו הראשון בקבוצה, כבש את שער הניצחון במשחק מול בורוסיה מנשנגלדבך.
ר.ב. לייפציג
ב-30 בספטמבר 2020, הושאל לעונה אחת לפולהאם. הוא כבש את שער הליגה הראשון שלו עבור הקבוצה נגד שפילד יונייטד ב-18 באוקטובר.
ב-31 באוגוסט 2021 הושאל לעונה אחת ללסטר סיטי.
ב-11 בספטמבר הוא ערך את הופעת הבכורה שלו בהפסד 0–1 למנצ'סטר סיטי.
אטלנטה
ב-4 באוגוסט 2022 חתם לארבע שנים באטלנטה. ב-13 באוגוסט כבש שער בכורה בהופעת הבכורה בניצחון 2-0 על סמפדוריה. בסך הכל כבש 13 שערים ב-31 הופעות בעונת הבכורה שלו בקבוצה.
קריירת נבחרות
לוקמן נולד באנגליה להורים ניגרים, והוא זכאי היה לייצג את שתי הנבחרות.
לוקמן זומן לסגל נבחרת אנגליה עד גיל 20 לקראת אליפות גביע העולם עד גיל 20 של לשנת 2017. הוא כבש שלושה שערים בטורניר, שניים מול קוסטה ריקה בשמינית הגמר ושער אחד מול איטליה בחצי הגמר. אנגליה ניצחה את ונצואלה 1–0 בגמר, והשיגה את הזכייה הראשונה של המדינה בגמר של טורניר עולמי כלשהו מאז מונדיאל 1966.
לוקמן דחה שלוש הצעות מצד נבחרת ניגריה לייצג אותה.
בינואר 2020 הודיעה התאחדות הכדורגל של ניגריה כי החליט לייצג את הנבחרת במדים הלאומיים. ב-10 בפברואר 2022, בקשתו של לוקמן לייצג את נבחרת ניגריה אושרה על ידי פיפ"א. הוא ערך את הופעת הבכורה שלו עבור ניגריה ב-25 במרץ 2022, בתיקו 0-0 נגד גאנה במוקדמות מונדיאל 2022.
תארים
נבחרת אנגליה עד גיל 20
רעידת האדמה בוורנצ'אה (1977)
ב-4 במרץ 1977 בשעה 21:22:22 התרחשה רעידת אדמה בדרגה 7.2 בסולם ריכטר. מוקד רעידת האדמה היה בהרי ורנצ'אה, ברומניה, בעומק של כ-94 קילומטרים. רעידת האדמה גרמה למותם של מעל 1,500 בני אדם, לפציעתם של מעל 11,000 בני אדם, ולהרס של 35,000 דירות ועוד.
האנרגיה, שהשתחררה ברעידת האדמה, הייתה שוות ערך ל-10 פצצות אטום דוגמת הפצצה, שהוטלה על הירושימה. עיקר הנזקים היו בבוקרשט, אך גם בערים נוספות, כולל סבישטוב בבולגריה. בעיר זימניצ'ה נפגעו 80% מהמבנים, 175 בתים נהרסו לגמרי ו-523 נפגעו קשה, אך לא הייתה אף פגיעה בנפש. בקראיובה נפגעו קשה 550 מבנים, בוסלוי נהרגו 7 אנשים. בבוקרשט התמוטטו 32 בלוקים ובתים גדולים אחרים ו-130 מבנים אחרים נפגעו קשה. בפלוישט נהרסו 200 דירות ו-2000 נפגעו קשה.
בסיכום הכללי, נרשמו ברומניה 1,570 מתים, 11,300 פצועים, 32,900 דירות הרוסות או פגועות קשה 35,000 משפחות חסרות בית ונזקים בשווי של כשני מיליארד דולרים אמריקאים.
השלטונות והאוכלוסייה נאבקו במשך 11 ימים, כדי להציל כמה שיותר אנשים ולשם כך הובאו גם כלבים מתמחים משווייץ - הניצול האחרון, צעיר בן 19, הוצא מתוך ההריסות לאחר 250 שעות.
ימאהה מוטיב אי
ימאהה מוטיב אי (Yamaha MOTIV.e) היא מכונית קונספט המוגדרת כמכונית מיקרו מתוצרת החברה היפנית ימאהה מוטור. היא הוצגה לראשונה בשנת 2013 בתערוכת המכוניות בטוקיו.
מאפיינים
מוטיב אי היא מכונית חשמלית בעלת מידות קטנות במיוחד המיועדת לשמש כרכב עירוני ולהתחרות בדגמי הסמארט של מרצדס והטוויזי של רנו. הרכב פותח בסיועו של גורדון מארי אשר פיתח בעבר את דגם ה-F1 של חברת מקלארן.
מוטיב אי היא מכונית דו מושבית בעלת מרכב סגור בן שלוש דלתות (תצורת האצ'בק) העשוי פלסטיק, ומסייע להשגת המשקל הנמוך של כלי הרכב. המרכב כולל חיפוי חלונות היקפי בצורת בועה, כאשר השימשה הקידמית משולבת בגג ובכך מאפשרת מבט פנורמי וללא הפרעות לנוסעים. הנעת הרכב מתבצעת באמצעות אספקת כוח ממצברי ליתיום יון.
למרות גודלה הזעיר, מצוידת המכונית בכל מכלולי הבטיחות המודרניים כגון מערכת למניעת נעילת גלגלים, מערכת בקרת משיכה, מערכת בקרת יציבות, כריות אוויר, אזורי קריסה קדמי ואחורי, ותא בטיחות להגנה מפני פגיעות צד.
איירון הארט (סדרת טלוויזיה)
איירון הארט היא סדרת טלוויזיה אמריקאית שנוצרה על ידי צ'ינקה הודג' עבור שירות הסטרימינג דיסני+. הסדרה מבוססת על הדמות של מארוול קומיקס באותו השם, והיא מיועדת להיות חלק מסדרות הטלוויזיה ביקום הקולנועי של מארוול בהפקת אולפני מארוול, תוך שיתוף המשכיות עם סרטי הזיכיון. הודג' משמש ככותב ראשי. הסדרה מופקת גם על ידי Proximity Media ואולפני המאה ה-20.
בסדרה מככבת השחקנית דומיניק ת'ורן בתפקיד רירי ויליאמס/איירון הארט. הסדרה הוכרזה בדצמבר 2020, יחד עם ליהוקה של ת'ורן, עם ליהוקים נוספים שנחשפו בפברואר 2022. סם ביילי ואנג'לה בארנס הצטרפו לבימוי באפריל 2022. הצילומים החלו באולפני טרילית' באטלנטה, ג'ורג'יה בתחילת יוני 2022, ויתרחשו גם בשיקגו, עד אמצע אוקטובר 2022.
איירון הארט תכלול שישה פרקים. היא תהיה חלק מהשלב החמישי של היקום הקולנועי של מארוול.
פרקים
הסדרה תהיה מורכבת משישה פרקים, כאשר סם ביילי יביים את שלושת הראשונים ואנג'לה בארנס תביים את שלושת האחרונים.
פיתוח
לסרט המבוסס על הדמות של מארוול קומיקס רירי ויליאמס/איירון הארט היה תסריט שנכתב על ידי ג'אדה רודריגז עד יולי 2018, אולם הוא לא יצא לפועל. בדצמבר 2020, נשיא אולפני מארוול קווין פייגי הכריז על סדרת הטלוויזיה של דיסני+ "איירון הארט". באפריל 2021, צ'ינקה הודג' נשכרה לשמש ככותבת הראשית של הסדרה. במרץ 2022, שחקן הסדרה אנתוני ראמוס חשף כי ראיין קוגלר, הבמאי של "הפנתר השחור" (2018) וסרט ההמשך שלו "הפנתר השחור: ואקאנדה לנצח" (2022), יהיה מעורב בהפקה; הכוכבת דומיניק ת'ורן תופיע לראשונה בתור רירי ויליאמס/איירון הארט בוואקאנדה לנצח, וחברת ההפקה של קוגלר Proximity Media הייתה אמורה לעבוד לצד אולפני מארוול בסדרות נבחרות של דיסני+ כחלק מעסקת טלוויזיה עם וולט דיסני טלוויזיה. באפריל, אושר כי Proximity Media מפיקה את הסדרה, כאשר סם ביילי ואנג'לה בארנס הצטרפו לשלושה פרקים של הסדרה. ביוני, אולפני המאה ה-20 נחשפו כמפיקים נוספים של הסדרה. איירון הארט יכלול שישה פרקים. המפיקים הבכירים בסדרה כוללים את פייגי, לואיס דספוסיטו, ויקטוריה אלונזו, בראד ווינדבהום, זואי נגלהאוט, ראיין וזינזי קוגלר, סב אוהיין והודג׳.
כתיבה
חדר הכותבים לסדרה התחיל במאי 2021.
ליהוק
דומיניק ת'ורן התגלתה כמי שלוהקה לתפקיד רירי ויליאמס/איירון הארט עם הכרזת הסדרה, לאחר שאולפני מארוול הציעו לה את התפקיד ללא אודישן. בפברואר 2022, אנתוני ראמוס הצטרף לסדרה ב"תפקיד מפתח" לא ידוע, לפי הדיווחים, הנבל הראשי של הסדרה. דדליין הוליווד דיווחה שהתפקיד יתרחב לפרויקטים אחרים של היקום הקולנועי של מארוול, בדומה לאופן שבו ג'ונתן מייג'ורס הופיע בתור "ההוא שנשאר" בעונה הראשונה של הסדרה "לוקי" (2021) לקראת הופעתו כקאנג הכובש ב"אנטמן והצרעה: קוונטומאניה" ( 2023). מאוחר יותר באותו חודש, ליריק רוס לוהקה כחברתה הטובה ביותר של ויליאמס. עד ליוני, הצטרפו לצוות השחקנים השחקן הצעיר הארפר אנתוני ומני מונטנה.
צילומים
צילומי הסדרה החלו בשיקגו בסוף מאי 2022 באולפני Trilith באטלנטה, ג'ורג'יה, תחת שם העבודה Wise Guy, עם ביילי ובארנס שביימו. הצילומים יתקיימו גם בשיקגו, וצפויים להימשך עד 21 באוקטובר.
הפצה
"איירון הארט" מתוכננת לצאת בדיסני פלוס, ותורכב משישה פרקים. היא תהיה חלק סאגת המולטיוורס וחלק מהשלב החמישי של היקום הקולנועי של מארוול.
אמון
אמון הוא תודעה, המבטאת יחס כלפי המציאות, בו מאמין נותן האמון כי הגורם בו ניתן האמון, יכיל תכונה מוגדרת אחת או יותר בעתיד. לדוגמה, לרוב בני אדם ויצורים חיים אחרים, נוטים להעניק אמון בכוח המשיכה, כלומר, מניחים כי תכונת החפצים ליפול באין משען, תתקיים בעתיד.
אמון בין בני אדם, הוא הנחה של נותן האמון כי האדם בו ניתן האמון מסוגל ליכולת מסוימת, יתנהג בצורה מסוימת בעתיד, או יחוש יחס מסוים כלפי המציאות. לדוגמה, אדם יכול לתת אמון ברעהו, כי הוא מסוגל לבצע מטלה מסוימת (יכולת), יסכים לבצעה (התנהגות מסוימת), וישמח לבצעה (יחוש יחס כלפי המציאות).
סוגי אמון
אמון נרכש הוא אמון, אותו מניח נותן האמון עקב צפייה במציאות שהוכיחה תכונה מסוימת על דרך האינדוקציה. לדוגמה, אדם עשוי לתת אמון נרכש בחברו, כי חבר זה יבוא לעזרתו בעת צרה, אילו חווה חוויות קודמות בהן נכון היה חברו לבוא לעזרתו. אמון נרכש ניתן לצמצום או לביטול אם המציאות תפעל על פי חוקיות שונה (לדוגמה, החבר יכזיב).
אמון מקדמי הוא אמון הנתון להחלטה של האדם, מודעת או לא-מודעת, בתכונות כלליות התקפות לגבי כל בני האדם. לדוגמה, אדם עשוי לתת אמון בכך שקיימת אהבה, כלומר, להאמין כי כל אדם מסוגל לאהבה, אם יתרחשו התנאים הנכונים.
עבור האמון המקדמי, יש הרואים באמון זה אמון נרכש, המוכל על כללים מקיפי כול, לדוגמה, האמונה כי אמון מקדמי באהבת בני אדם, מקורה באהבת אם לתינוק, שלא הכזיבה. על פי תפיסה זו, האמון המקדמי מושפע מאירועים מכוננים, כדוגמת יחס האם לתינוק בשנותיו הראשונות, או בגידה של בן זוג קרוב במיוחד.
מנגד, יש הרואים באמון המקדמי תוצר של הכרעה ערכית של האדם, כנובע אך ורק מיחסו לעצמו. בדוגמה הקודמת, האמון באהבה נובע מהערכת בן האדם כי אהבה היא ערך בו הוא מאמין, על מנת להגדיר את מצבו הנפשי כמצב הומני. על פי תפיסה זו, כל שינוי באמון כרוך בשינוי בערכיו של האדם, והם מחייבים זה את זה. התפיסות השונות כלפי אמון מקדמי אינן סותרות בהכרח, אך מייצגות זוויות בחינה שונות.
בינה מלאכותית ואמון
בני האדם מתקשרים יותר ויותר באמצעות מחשבים. לא נדע אם המסר נוצר בידי אדם או על ידי בינה מלאכותית שמשתפרת והולכת. זו תהיה רשת פוסט-אנושית. האמון במסר הולך ונפגע. לדוגמה, בינה מלאכותית יכולה לשנות מבטא של מסר קולי של אדם כך שלכאורה יעורר יותר אמון.
לינדה דרנל
לינדה דרנל (באנגלית: Linda Darnell; 16 באוקטובר 1923 – 10 באפריל 1965) הייתה שחקנית קולנוע אמריקאית.
ביוגרפיה
דרנל נולדה בדאלאס, אחת מחמשת ילדיו של פקיד דואר. כבר מגיל צעיר הופיעה בהצגות בבית ספר ובתיאטרון בדאלאס ונראתה מבוגרת מגילה. ב-1937 נתגלתה על ידי סוכן של פוקס המאה ה-20 ונשלחה למבחן בד בהוליווד אבל נדחתה בגלל גילה הצעיר.
הופעתה הראשונה בהוליווד הייתה בסרט "בית מלון לנשים" בשנת 1939 בגיל 14. דריל זאנוק החתים אותה על חוזה בפוקס המאה ה-20 והקריירה של החלה לנסוק. היא הופיעה ב-43 סרטים וכן בסדרות טלוויזיה.
שיא הקריירה שלה היה בשנות ה-40. היא הופיעה לצד שחקנים מפורסמים כמו טיירון פאואר והנרי פונדה, קירק דגלאס, קורנל ויילד, רקס הריסון ועוד.
מותה
ב-10 באפריל 1965 שהתה דרנל בבית מזכירתה לשעבר. אש פרצה בדירה כנראה בגלל סיגריה בוערת. דרנל נלכדה בדירה והובהלה לבית חולים כשהיא סובלת מ-80% כוויות ומתה תוך זמן קצר, בהיותה בת 42.
רייצ'ל ברי
רייצ'ל ברי (באנגלית: Rachel Berry) היא דמות בדיונית מסדרת הטלוויזיה האמריקאית "Glee" בגילומה של השחקנית ליאה מישל. רייצ'ל אחת מדמויות הראשיות ב-"Glee" ומחברי המקהלה המקוריים, ולמעשה, אחד מקווי העלילה הראשיים של הסדרה מתאר את המסע שלה מתלמידת תיכון נוירטית לשחקנית ברודוויי מצליחה.
דמותה של רייצ'ל זכתה לביקורות חיוביות בעיקר. מישל הייתה מועמדת לפרס אמי לשחקנית המצטיינת בסדרת קומדיה ב-2010, ולפרס גלובוס הזהב לשחקנית הטובה ביותר בקטגוריית סדרת הטלוויזיה המוזיקלית או הקומית ביותר ב-2011 על משחקה כרייצ'ל.
רייצ'ל מופיעה בכל פרקי הסדרה למעט שלושה פרקים בעונה 4.
עונה 1
רייצ'ל, בתם של זוג הומוסקסואליים, מצטרפת למקהלה "כיוונים חדשים" בתקווה שעל ידי כך הפופולריות שלה תגבר והיא תוכל למצוא חבר. רייצ'ל עוברת התעללויות על ידי המעודדות וקבוצת הפוטבול, ואף על פי כך, היא עדיין שמחה כשפין הדסון, הקוורטרבק שבו היא מאוהבת בסתר, מצטרף למקהלה. בשלב מתקדם, רייצ'ל ופין חולקים נשיקה, אם כי הוא אומר לה שלא היה לזה משמעות בשבילו. רייצ'ל עוזבת את "כיוונים חדשים" כאשר היא לא מקבלת את הסולו שרצתה, אך מתחרטת וחוזרת כאשר היא מבינה שהיא מעדיפה להיות בקבוצה שבה יש לה חברים. מאוחר יותר, רייצ'ל יוצאת לתקופה קצרה עם נוח פאקרמן, שחקן פוטבול יהודי שגם הצטרף למקהלה, אבל נפרדת ממנו מפני שהיא מבינה שהיא עדיין מאוהבת בפין. לאחר מכן, רייצ'ל מגלה בטעות לפין שנוח הוא אביה האמיתי של התינוק שקווין נושאת ברחמה, מה שגורם לפין לעזוב את "כיוונים חדשים" בהתקף זעם, אך הוא חוזר לתחרות המקומית, בו רייצ'ל פותחת בשיר " Don't Rain on My Parade", ו"כיוונים חדשים" זוכים.
לזמן קצר, רייצ'ל מאמינה שהיא יוצאת עם פין, אך כשהיא מבינה שטעתה, היא מתחילה לצאת עם ג'סי סנט ג'יימס, הסולן של המקהלה היריבה, "אדרלנין ווקאלי". שאר המקהלה לוחץ על רייצ'ל לנתק את הקשר עם ג'סי, אבל כשהוא עובר לתיכון מקינלי ומצטרף ל"כיוונים חדשים", חששותיהם מתבטלים. רייצ'ל בוגדת בגסי פין ופאק כאשר השפילה אותם מול הלהקה בשיר "רוץ גואי רוץ" ולאחר מכן כאשר היא מתחרטת על כך היא שרה את השיר "הפנה את מבטך" יחד עם גסי המלך אך הוא לא סולח לה והם נפרדים. הרייצ'ל מספרת לג'סי שחלומה הוא למצוא את אימה הביולוגית, והוא מציע לה עזרה. אך מה שרייצ'ל אינה יודעת, הוא שג'סי כבר יודע שלמי היא אימה הביולוגית: מאמנת "אדרנלין וואקלי", שלבי קורקורן, שביקשה מג'סי להתחבר לרייצ'ל, ועל ידי כך לשמור על קשר איתה, מפני שהיא אינה רשאית ליצור קשר עם רייצ'ל עד שתהיה בת 18. כאשר רייצ'ל מגלה ששלבי היא אמא שלה, היא מודה שהיא לא מרגישה זיקה אליה, ומחליטה לנתק את הקשר. ג'סי חוזר ל"אדרנלין ווקאלי". לפני שפין ורייצ'ל עומדים לעלות לבמה בתחרות האזורית, הוא מתוודה בפניה שהוא מאוהב בה, ואף על פי שהם מפסידים ל"אדרנלין ווקאלי", הם הופכים לזוג.
עונה 2
כאשר "כיוונים חדשים" צריכים לגייס חברים חדשים כדי להשתתף בתחרות, רייצ'ל בהתחלה מעודדת את התלמידה החדשה, סאנשיין קוראיזון, לנסות, אבל כאשר היא מגלה כמה סאנשיין טובה, היא מחבלת באודישן שלה, מה שגורם לסאנשיין לעבור לתיכון כרמל ול"אדרנלין ווקאלי". רייצ'ל מגלה שפין שכב עם סנטנה לופז בשנה הקודמת, בזמן שהייתה עם ג'סי, ושיקר לה על זה. במטרה לפגוע בפין, רייצ'ל מפלרטטת עם נוח פאקרמן; מה שגורם לפין להיפרד ממנה. רייצ'ל מנסה להשיג אותו בחזרה, אבל הוא יוצא פעם נוספת עם קווין. פגועה וכואבת, רייצ'ל כותבת שיר מקורי לתחרות המקומית, "Get It Right", ו"כיוונים חדשים" זוכים בה.
רגע לפני הנשף, ג'סי חוזר, ורייצ'ל מזמינה אותו לנשף יחד איתה, סאם ומרסדס. במהלך הנשף, ג'סי ופין מועפים מהנשף כאשר פין נלחם עם ג'סי על תשומת לבה של רייצ'ל על רחבת הריקודים, ובכך פין פוסל את עצמו ואת וקווין מהבחירות למלך ומלכת הנשף. לאחר מכן, פין נפרד מקווין כשהוא מבין שהוא עדיין מאוהב ברייצ'ל, אף על פי שנראה שהיא וג'סי חזרו להיות זוג. בתחרות האזורית בניו יורק, כש"כיוונים חדשים" עומדים לעלות על במה, פין מתחנן בפני רייצ'ל שתחזור אליו, אך היא מסרבת מפני שהיא קרועה בין אהבתה לניו יורק וברודוויי לאהבתה אליו. אחרי שהם שרים את הדואט "Pretending", שנכתב על ידי פין, השניים מתנשקים נשיקה לוהטת, מה שמוריד את "כיוונים חדשים" למקום ה-12 בתחרות. בחזרה באוהיו, פין מזכיר לרייצ'ל שיש לה עוד שנה עד לסיום הלימודים והעזיבה לניו יורק; הוא מנשק אותה, והשניים מציתים מחדש את הזוגיות שלהם.
עונה 3
רייצ'ל, יחד עם קורט, מתכננת ללמוד באקדמיה לאמנויות במה בניו יורק לאחר סיום הלימודים. יועצת בית הספר, אמה פילסברי, מציעה להם לשקול את "ניאד"ה", אקדמיה שנחשבת מאוד. רייצ'ל מציעה למר שוסטר להעלות את המחזמר סיפור הפרברים, מאחר שהיא מאמינה שמועמדתה לתפקיד הראשי, מריה, יעזור לה להתקבל ל"ניאד"ה". רייצ'ל ופין מחליטים לקיים יחסי מין בפרק "בפעם הראשונה". כשרייצ'ל מרגישה שהיא תאבד את התפקיד למרסדס, היא מחליטה לרוץ לנשיאות הכיתה, אך פורשת לטובת קורט אחרי שהיא מבינה שהוא לא יוכל להיכנס איתה ל"ניאד"ה" אם הוא לא ינצח. רייצ'ל אף מרחיקה לכת ומרמה כשהיא דוחפת קלפי בחירות לטובתו של קורט כדי למנוע ממנו להפסיד. אך הוא מפסיד בכל מקרה, והיא מתוודה. כעונש, היא מושעית מבית הספר למשך שבוע ונאסר עליה להתחרות עם "כיוונים חדשים" בתחרות המקומית. בסוף הפרק "כן / לא", פין מבקש ממנה להינשא לו, ולאחר התלבטות במשך כמה ימים, היא מסכימה, והשניים מאוחר יותר מחליטים להתחתן לאחר התחרות האזורית.
עונה 4
בפרק הבכורה "רייצ'ל החדשה", רייצ'ל נאבקת לקבל את הפרידה שלה מפין. רייצ'ל פוגשת את ברודי ווסטון, תלמיד שנה שנייה, שמעודד את רייצ'ל להמשיך הלאה. רייצ'ל גם נאבקת במורה הקשוחה שלה לריקוד, קסנדרה ג'ולי (קייט הדסון), שמאמינה שאין לה את מה שנדרש כדי להפוך לכוכבת. לאחר שקורט מגיע לניו יורק, השניים עוברים לגור יחד בדירת לופט שהוא מצא. בפרק "מהפך", רייצ'ל עוברת מהפך דרסטי על ידי קורט ואיזבל רייט (שרה ג'סיקה פרקר), הבוסית של קורט. רייצ'ל מזמינה את ברודי לארוחת ערב, ומיד אחרי הנשיקה הראשונה שלהם, רייצ'ל מקבלת ביקור מפין. רייצ'ל לומדת שפין השתחרר מהצבא בשל תאונה רפואית לפני כמה שבועות, ושהוא כבר לא רוצה לחיות בניו יורק לאחר שראה כמה היא מאושרת בלעדיו. רייצ'ל חוזרת לליימה בעקבותיו, ואומרת לו שאף על פי שהיא אוהבת אותו, היא לא מסוגלת להיות איתו. כשרייצ'ל חוזרת לחתונה של מר שוסטר ואמה - בה אמה מקבלת רגליים קרות ובורחת, היא ופין שוכבים פעם נוספת, אך לא חוזרים להיות זוג. בחזרה בניו יורק, רייצ'ל חוששת שנכנסה להיריון מפין, וכשהיא עוברת בדיקה שמתגלה כחיובית, היא נכנסת להיסטריה, אך סנטנה מרגיעה אותה ומלווה אותה למרפאה, שם מתברר שזו הייתה אזעקת שווא. מאוחר יותר, רייצ'ל נפרדת מברודי כשהיא מגלה מסנטנה שהוא ג'יגולו, ונדהמת לגלות שפין טס לניו יורק רק כדי להרביץ לו. כאשר היא נפרדת מברודי, היא מתוודה בפניו שהיחסים ביניהם לא היו עובדים מפני שהיא השתמשה בו כדי לנסות להתגבר על פין. באודישן ל"מצחיקונת", רייצ'ל שרה את "Don't Stop Believin", כשהיא מדמיינת את חברי "כיוונים חדשים" המקוריים שרים איתה ברקע. רייצ'ל נקראת בחזרה לאודישן נוסף לתפקיד הראשי, פאני ברייס. בו היא שרה את השיר "To Love You More" ומתקבלת לתפקיד.
עונה 5
בפרק "הקוורטרבק", רייצ'ל הרוסה ממותו של פין. רייצ'ל אינה מופיעה בפרק זה עד הסוף, בו היא שרה את השיר "Make You Feel My Love". מאוחר יותר, היא אומרת שפין היה הגבר היחיד בחייה. בהמשך העונה, היא עושה קעקוע של שמו של פין (אף על פי שהיא אומרת לקורט שהיא השתפנה כאשר הם הלכו למכון הקעקועים). בערב הפתיחה של "מצחיקונת", רייצ'ל נכנסת לדיכאון והיא איננה מוכנה לצאת מהמיטה, אלא רק אחרי שיחת מוטיבציה מסנטנה. רייצ'ל שוכרת את סנטנה להיות היחצני"ת שלה, והשתיים מתכננות ארגון צדקה שיטהר את שמה של רייצ'ל בשם "כלבות ברודוויי", אחרי שהיא שיקרה לסוכן שלה, ובמקום להופיע ב"מצחיקונת" פעם נוספת, היא ברחה ללוס אנג'לס להיבחן לרשת "FOX". לי פאבלוט, מנהל "Fox Television" מתרשם מביצועיה של רייצ'ל ומודיע לה שהוא רוצה ללהק אותה לפיילוט חדשני ללא שם. מר פאבלוט מפגיש אותה עם התסריטאית המפורסמת, מרי הלורן. אחרי הפגישה הראשונה, רייצ'ל מבולבלת מהרעיונות וההתנהגות של מרי. רייצ'ל סוקרת את התסריט של מרי יחד עם כל בוגרי המקהלה המקוריים, וכולם מסכימים שהתסריט נוראי (למעט בריטני). רייצ'ל נפגשת עם מרי ואומרת לה שהדמות הראשית לא נשמעה כמוה. מרי מציינת כי צופי הטלוויזיה רוצים אנטי-גיבורים, אבל רייצ'ל עונה לה בשירה, ומרי, בצורה לא אופיינית, מתרשמת, ומסכימה לעשות שוב את התסריט, אבל מזהירה את רייצ'ל שהרשת לא תאהב את התסריט. בסופו של דבר, הרשת כן אוהבת את התסריט ומזמינים את רייצ'ל ללוס אנג'לס כדי להתחיל את הפיילוט.
עונה 6
בפרק הבכורה, "לוזר כמוני", הפיילוט של רייצ'ל נכשל, ולאחר שהרסה את כל החלומות שלה, רייצ'ל חוזרת חזרה הביתה, לליימה ומגלה ששני האבות שלה התגרשו והבית נמכר. לאכזבת רייצ'ל, סו הוציאה את כל תוכניות האמנויות מתיכון מקינלי ורייצ'ל מתקרבת למפקח כדי להקים מחדש את "כיוונים חדשים" עם הכסף שנותר לה כדי לממן את זה. המפקח מסכים כל עוד רייצ'ל תדריך את המקהלה. בעזרתו של קורט שבור הלב, היא מקימה מחדש באופן רשמי את "כיוונים חדשים", דבר המכעיס את סו. רייצ'ל קוראת לחבריה הישנים: קווין, סנטנה, בריטני, נוח, ארטי, מרסדס, וטינה כדי לעזור לה ולקורט לגייס סטודנטים. בליין, שבינתיים חזר לליימה אחרי הפרידה מקורט, וכעת הוא המדריך של "הוורבלז" באקדמיית דלטון, מנסה לשכנע את "הוורבלז" לתת ניסיון לסטודנטית בשם ג'יין להצטרף אליהם. ג'יין בוחרת בסוף במקהלה של רייצ'ל וקורט, "כיוונים חדשים" לאחר אימון קצר עם רייצ'ל, לאכזבתו של בליין. בסוף, רייצ'ל מצליחה לגייס רק ארבעה סטודנטים למקהלה. מאוחר יותר, רייצ'ל מתאהבת בסאם, שהוא כעת העוזר של המאמנת ביסט, אף על פי שהוא מהופנט על ידי סו ועוזר לה להסיח את דעתה של רייצ'ל. סאם נסוג ואומר שהוא עדיין מאוהב במרסדס, מה שמדכדך אותה. אך למרות זאת, שניהם מפתחים רגשות אחד כלפי השנייה, ולאחר שמרסדס נותנת להם את ברכתם, הם גם יוצאים לתקופה קצרה. כמו כן, לאחר מכן, מרסדס מעודדת את רייצ'ל להיבחן שוב לברודוויי. מאוחר יותר, רייצ'ל מתכננת לחזור חזרה ל"ניאד"ה", והיא מתקבלת בחזרה, אף על פי שהיא עדיין נקרעת בין הברודוויי למכללה. ג'סי סנט ג'יימס, שחוזר לליימה, מציע לה ללכת איתו לברודוויי, אך היא בוחרת ב"ניאד"ה". בתחילת פרק סיום הסדרה, "חלומות מתגשמים" היא מגיעה לסייע ל"כיוונים חדשים" בתחרות. בשנת 2020, רייצ'ל היא כעת שחקנית ברודוויי מצליחה שנשואה לג'סי, וכשהיא עולה לבמה לקבל את פרס טוני, היא מודה לכל החברים שלה, ובמיוחד למר שוסטר. מתגלה שהיא בהריון כפונדקאית ושהיא נושאת ברחמה את התינוקת של קורט ובליין.
ארמיית האוויר ה-17 (ברית המועצות)
ארמיית האוויר ה-17 הייתה ארמיית אוויר של חיל האוויר הסובייטי בזמן מלחמת העולם השנייה, היא הוקמה באוקטובר 1942, ונועדה לספק סיוע אווירי לכוחות החזית הדרום-מערבית. זמן קצר לאחר הקמתה היא השתתפה בקרב על סטלינגרד. בשלבים המאוחרים יותר של המלחמה היא השתתפה במתקפות הסובייטיות באוקראינה, רומניה, בולגריה, יוגוסלביה, הונגריה ואוסטריה.
בסך הכל ביצעו מטוסי הארמייה כ-200,000 גיחות במהלך המלחמה.
לאחר סיום הלחימה היא הוצבה בשטח אוקראינה הסובייטית. עם התפרקות ברית המועצות יחידות הארמייה שולבו בחיל האוויר האוקראיני.
חומצה תת-כלורית
חומצה תת-כלורית (Hypochlorous acid} היא חומצה חלשה שנוסחתה HOCl החומר נוצר בתגובה בין גז כלור למים.
בשל תגובת שיווי משקל זו לא ניתן לבודד את החומצה התת-כלורית מהתמיסה. החומצה נמצאת בתמיסה בשיווי משקל עם היון OCl^-
גם החומצה התת-כלורית וגם היון הם מחמצנים ומשמשים כחומרי חיטוי.
החומצה נוצרת גם בתגובת שיווי משקל בין Cl2O למים
HOCl הוא מחמצן חזק מכלור
בשל תכונות החיטוי של החומר משמשים מלחי החומצה התת-כלורית: נתרן תת-כלורי וסידן תת-כלורי כחומרי ניקוי וחיטוי. החומצה נוצרת בתאי דם לבנים כנגד גורמי מחלה.
בתי ורנר
בתי ורנר או בשמה הרשמי, שכונת אהלי משה (אלכסנדר), היא שכונה בירושלים, בין שכונת מאה שערים ובתי ורשה. השכונה נבנתה בשנת ה'תרס"ב, 1902, ונקראת על שם הנדיב משה אלכסנדר שמעיזבונו נבנתה כשכונת הקדש בידי קרוב משפחתו הרב משה מנחם מנדל ורנר שעם שמו היא מזוהה בציבור.
היסטוריה
יהודי ניו יורקי אמיד בשם ר' משה בר' אשר לעמיל אלכסנדר שכבר בחייו תמך כספית ב"כוללים" הירושלמיים, הורה לבניו לפני מותו להפריש סכום של 15,000 דולר לוועד המשותף של כל הכוללים בירושלים כדי להקים בתים למעוטי יכולת, לתקופות מגורים של שלוש שנים בחינם. בפועל, בשל עלויות חלוקת הירושה החליטו היורשים לקצץ את הסכום ל-10,000 דולר. מתוכם שלחו שלושה מהיורשים בקיץ ה'תרס"א את חלקם, בסך הכל 7,500 דולר, שאפשרו את תחילת הבנייה בחורף ה'תרס"ב.
יינון
יינון (בלועזית: Ionization) הוא התהליך שבמהלכו משתנה המטען החשמלי של אטום, יון או מולקולה כתוצאה מקליטה או שחרור של אלקטרון אחד או יותר. על מנת לגרום לשחרור של אלקטרון מאטום, יון או מולקולה, יש להשקיע אנרגיה גבוהה דיה כדי לפרק את הקשר החשמלי בין האלקטרון לבין הפרוטונים שבגרעין האטום. אנרגיה זו מכונה "אנרגיית יינון". בתהליך ההפוך, שבו נקלט אלקטרון, משתחררת אנרגיה הנמדדת על ידי זיקה אלקטרונית.